Hon KELVIN DAVIS: Kua tino mārama ahau. Ko tā te mema e taunaki ana ko te huarahi ngāwari noa iho, ki te whakawehewehe i ngā pūnaha. He pakeke ake tā mātou e hiahia ana, ko te tūmanako, ko te rāngai tūmatanui kia whakapakari ai i ngā pūnahatanga hei painga mō te Māori, ki te mahi ia rā, ia rā i te taha o Ngāi Māori nā te mea kāre e taea e te Karauna te horoi ōna ringaringa i tēnei kaupapa.